# Bomban talo

### Wikipedia

Bomban talo on Nurmeksessa sijaitseva, vuosina 1977—1978 rakennettu talo.

Talo on kopio vuonna 1855 Jegor Bombin -nimisen miehen pojalleen Dmitri Jegorovitšille Suojärvellä rakennuttamasta talosta. Talo on rakennettu suurista ja pyöreistä tasapaksuisista hirsistä pitkin sulkanurkin ilman, että on käytetty yhtään rautanaulaa tai minkäänlaisia rautaisia sideosia. Aikoinaan talossa asui Bombinien suurperhe, ja kun Dmitri vuonna 1915 kuoli, maat jaettiin hänen viiden poikansa kesken. Vuonna 1934 talo purettiin, hirret pantiin viiteen kasaan ja arvalla valittiin, mikä kasa kullekin veljekselle tuli.

Vuonna 1960 esiintyi ensi kerran julkisuudessa ajatus talon uudelleenrakentamisesta. Hankkeen ensisijaisena viejänä oli Suojärven Pitäjäseura. Seura asetti vuonna 1974 talotoimikunnan tutkimaan uudelleenrakentamisen mahdollisuuksia ja seuraavana vuonna tehtiin päätös talon rakentamisesta. Vuonna 1976 mukaan hankkeeseen tuli Karjalan Liitto, ja samalla hanke laajeni kokonaisen perinteisen karjalaiskylän rakentamiseksi. Bomban talo ja kylä valmistuivat 1. elokuuta 1978. Nykyään Bomba on suosittu ja monipuolinen matkailukohde, jossa sijaitsevat mm. ravintola, oluttupa, kylpylähotelli ja kesäteatteri.

## [muokkaa] Aiheesta muualla

- Bomban karjalaiskylän ja kylpylän kotisivut

| Matkailu |
Suomen yli 100 000 kävijän maksuttomat matkailukohteet 2005 Keskisen kyläkauppa (Tuuri) | Linnatuuli (Janakkala) | Pukaron Paroni (Lapinjärvi) | Suomenlinna (Helsinki) | Paletti-kauppakeskus (Kyyjärvi) | Temppeliaukion kirkko (Helsinki) | Humppilan lasi (Humppila) | Uspenskin katedraali (Helsinki) | Viherlandia (Jyväskylä) | Joulupukin kammari (Rovaniemi) | Bomban talo (Nurmes) | Vihreä pysäkki (Pello) | Porvoon tuomiokirkko (Porvoo) | Iittalan lasikeskus (Kalvola) | Valamon luostari (Heinävesi) | Kenkävero (Mikkeli) | Heinolan lintutarhat (Heinola) | Linnanmäen museo (Helsinki) | Pentik-mäki (Posio)

| Tämä Itä-Suomen lääniin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/o/m/Bomban_talo.html

Luokat: Itä-Suomen lääni -tyngät | Nurmes | Nurmeksen nähtävyydet | Suomalaiset hotellit | Kylpylät

##### Views

- Artikkeli
- Keskustelu
- Nykyinen versio

##### Etsi